== Gehejmeråd og adelsmand ==
I [[1767]] blev han ansat som [[Post- og Telegrafvæsenet|generalpostdirektør]] i [[København]] og fra [[1772]] tillige som kabinetssekretær hos dronning [[Juliane Marie]], som i høj grad yndede ham, og efter hvem hans datter blev opkaldt. I [[1792]] blev han hendes [[hofchef]]. Han steg hurtig gennem de forskellige grader af titler til [[gehejmeråd]] ([[1784]]), og i [[1781]] blev han både [[Dannebrogordenen|hvid ridder]] og ophøjet i [[Adel i Danmark|adelstanden]] under navnet '''Holmskiold'''. Det hed det sig, at disse mange kongelige æresbevisninger var en påskønnelse for hans arbejde med at indrette og lede [[Den kongelige Porcelainsfabrik]], samt for at have bidraget til det [[Postvæsenet i Danmark|danske postvæsens]] udvikling. Endelige også for den andel han havde i indretningen af [[Botanisk Have (København)|den botaniske Have]] ved [[Charlottenborg]], hvorhen den tidligere have ved [[Amalienborg]] blev overflyttet i [[1778]]. I forbindelse med Rottbøll forestod Holmskjold den botaniske haves bestyrelse indtil sin død. Der var dog ikke ubetinget tilfredshed med ham i denne stilling, og navnlig gav den instruks, som han gav til [[Martin Vahl (1749-1804)|Martin Vahl]] i dennes stilling som [[lektor]] ved haven, anledning til en række stridsskrifter.
Titler Kunst Samfund Historie Erhvervsliv Kommunikation Lister_over_personer Videnskab Organisationer